《苍天》
宋代·胡宏

苍天映清水，下见白云飞。
天水从何来，飞云更何依。
人生亦如此，融结中有机。
此机即天命，吾心端不违。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。